jkorsvik/nowiki_second_scrape_merged huggingface dataset:
Patrick Wilson

Patrick Joseph Wilson (født 3. juli 1973) er en Tony-, Emmy- og Golden Globe-nominert amerikansk teater- og filmskuespiller og sanger.


== Karriere ==
Wilson fikk mange rosende kritikker for sin skuespill i HBO mini-serien Angels in America fra 2003. Han fikk både en Golden Globe nominasjon og en Emmy nominasjon for Beste Birolle. Han spilte Joe Pitt, en Mormoner, Republikaner og seksuelt forvirret advokat.
Etter det spilte han i The Alamo i 2004. Det samme året var han med i The Phantom of the Opera. Han spilte der sammen med Gerard Butler og Emmy Rossum. I 2006 var han med i filmen Running with Scissors som Michael Shephard. I 2008 spilte han i Lakeview Terrace som Chris Mattson sammen med Samuel L. Jackson, Kerry Washington og Jay Hernandez.
Wilson spiller Nite Owl II i 2009 filmen Watchmen basert på den prisbelønte tegneserien Watchmen med samme navn. For denne rollen måtte han legge på seg masse fett, etter at han spilte inn scener som den noe slankere Nite Owl II. Filmen inneholdt bl.a Wilson og Malin Åkerman i flere nakenscener sammen.


== Filmografi ==


== Teaterstykker og musikaler ==
Carousel (musical) 1996 (National Tour – Billy Bigelow)
Bright Lights, Big City (musical) 1999 (Off-Broadway – Jamie)  (Drama League Award)
Gershwins' Fascinating Rhythm 1999 (Broadway – Ensemble) (Drama League Award)
The Full Monty (musical) 2001 (Broadway – Jerry Lukowski) (Tony Award Nomination, Drama League Award)
Oklahoma! (revival) 2002 (Broadway – Curly) (Tony Award nomination)
Barefoot in the Park (revival) 2006 (Broadway – Paul Bratter)
All My Sons (revival) 2008 (Broadway – Chris Keller) (10/16/08-1/11/09)


== Referanser ==


== Eksterne lenker ==
(en) patrickwilsonfans.googlepages.com (Information support for this wikipedia page)
(en) Patrick Wilson på Internet Movie Database 
(sv) Patrick Wilson i Svensk Filmdatabas 
(da) Patrick Wilson på Filmdatabasen 
(da) Patrick Wilson på Scope 
(fr) Patrick Wilson på Allociné 
(en) Patrick Wilson på AllMovie 
(en) Patrick Wilson på AllMovie 
(en) Patrick Wilson hos Rotten Tomatoes 
(en) Patrick Wilson hos The Movie Database 
(en) Patrick Wilson hos Internet Broadway Database
Bowenia

Bowenia er en slekt av konglepalmer i familien Stangeriaceae, og består av to kjente og to utdødde arter i Queensland i Australia.
Forskjellen mellom Bowenia og «naboslekten» Stangeria er at sistnevnte har en tydelig midtribbe langs senter av bladene, mens Bowenia ikke har noen slik uttalt midtribbe. Ellers har begge slektenes arter store blader som er flikete og minner om bladene til visse arter av bregner.
Bowenia spectabilis har sprikende, rette bredellipsede bladfliker, og brukes som potteplante. Bowenia serrulata har litt tetteresittende, bøyde eller svingte bladfliker. begge artene vokser i regnskog og krever fuktig, varmt klima.
Det er ikke umulig at slekten kan ha uoppdagede arter utover disse to. Den fossile arten Bowenia eocenica fra eocen er funnet i en kullgruve i Victoria, Australia, og Boweina papillosa er kjent fra fossile avsetninger i New South Wales. Begge fossilartene er fra eocen, og består av avtrykk av bladverk.


== Taksonomi ==
Den taksonomiske plasseringen av Bowenia-slekten i familien Stangeriaceae, og de 3 kjente  artene totalt innenfor denne familien, omfatter:

Underklasse: Cycadopsida, 11 slekter, 300-305 arter
Orden: Konglepalmer (Cycadales)
Stangeriafamilien (Stangeriaceae), 2 slekter, 3 arter
Slekten Stangeria
Stangeria eriopus – Sør-Afrika, Mosambik
Slekten Bowenia
Bowenia serrulata – Queensland, Australia
Bowenia spectabilis – Queensland, Australia
Bowenia eocenica (utdødd)
Boweina papillosa (utdødd)


== Eksterne lenker ==
(en) Bowenia i Encyclopedia of Life 
(en) Bowenia i Global Biodiversity Information Facility 
(en) Bowenia hos Fossilworks 
(en) Bowenia hos ITIS 
(en) Bowenia hos NCBI 
(en) Bowenia hos The International Plant Names Index 
(en) Bowenia hos Tropicos 
(en) Kategori:Bowenia – bilder, video eller lyd på Wikimedia Commons 
(en) Bowenia – galleri av bilder, video eller lyd på Wikimedia Commons 
Bowenia – detaljert informasjon på Wikispecies
Sam’s Town

Sam's Town er et studioalbum fra det amerikanske rockebandet The Killers. 
Musikkalbumet ble utgitt 3. oktober 2006.


== Sporliste ==


== Eksterne lenker ==
(en) Sam's Town på Discogs 
(en) Sam's Town på MusicBrainz 
(en) Sam's Town på Spotify 
(en) Sam's Town på AllMusic
Golden Age

For den mytiske tidsepoken Golden Age, se GullalderenGolden Age eller Paris-innspillingene (på engelsk: Paris Sessions) er navnet som i ettertid er gitt de innspillingene som det engelske progressiv rock-bandet Yes startet i Paris i november 1979, men som aldri ble ferdigstilt. Yes hadde alliert seg med produsenten Roy Thomas Baker for å spille inn et nytt album, og møttes i Paris for å skrive og spille inn musikk.


== Musikalsk uenighet ==
Etter kort tid viste det seg at det var blitt stor musikalsk uenighet innad i bandet, og vokalist Jon Anderson og keyboardist Rick Wakeman valgte i desember 1979 å forlate Yes. Dermed sto bassist Chris Squire, gitarist Steve Howe og trommeslager Alan White tilbake, og fortsatte under navnet Yes som en trio.
På våren 1980 ble de oppsøkt av duoen som utgjorde The Buggles, Trevor Horn (vokal) og Geoff Downes (keyboards), som ble invitert med i bandet. Dette var opptakten til det som skulle bli albumet Drama.


== Bootlegs ==
Innspillingene kom aldri lengre enn demo-stadiet, da produsent Baker forlot prosjektet og mente det var umulig å jobbe sammen med bandet. Det er i ettertid dukket opp en bootleg-CD ved navn The Golden Age, som inneholder syv låter fra disse innspillingene. Et bootleg-album kalt Yes – Paris Sessions – Unreleased Demos Nov. 1979 har 20 spor som kan relateres til Golden Age-innspillingene. Flere av låtene ble utgitt i samleboksen In a Word: Yes (1969 - ) i 2002 samt som bonusspor på nyutgivelsene av Tormato og Drama i 2004.
Ettersom det er litt uklart hvilke låter som ble innspilt med tanke på utgivelse av Yes, og hva som ble innspilt som en del av solo-prosjekter, er det vanskelig å lage en presis og korrekt liste over låtene som ville blitt en del av albumet Golden Age. Derfor følger en liste over låtene på bootleg-albumet The Golden Age, samt en liste over låtene på Paris Sessions-bootleg'en. Merk at krediteringen av låtskrivere er forskjellig på de to albumene. Dessuten er flere av titlene omarbeidet og utgitt som soloarbeider eller av Yes på et senere tidspunkt.


=== The Golden Age ===
(alle spor av Anderson, Squire, Howe, Wakeman og White):

«Everybody Loves You»
«Flower Girl»
«Awaken» (ikke en del av Paris-innspillingene – konsertopptak fra London 1978)
«Dance Thru Lights»
«Golden Age»
«Tango»
«In the Tower»
«Friend of a Friend»


=== Yes - Paris Sessions - Unreleased Demos Nov. 1979 ===
«Never Done Before» (Anderson-Wakeman)
«Golden Age» (Anderson)
«Some Are Born» (Anderson)
«Days» (Anderson)
«Contryside» (Howe)
«Surface Tension» (Howe)
«Richard» (Anderson)
«Some Are Born» (alternativ versjon)
«Everybody Loves You» (Anderson)
«Tango» (Anderson-Wakeman)
«Picasso» (Anderson)
«Meadow Rag» (Howe)
«Contryside» (Howe)
«High» (Howe)
«Cactus Boogie» (Howe)
«Everybody's Song» (tidlig versjon av «Does It Really Happen» fra Drama )
«Friend of a Friend» (Anderson Wakeman)
«In the Tower» (Anderson-Wakeman)
«Run Thru the Light» (Squire)
«You Can Be Saved» (Squire)


== Kilder ==
Historikk om Yes
Yes – Paris Sessions – Unreleased Demos Nov. 1979
Golden Age
Nils Dahlström

Nils Dahlström (født 11. april 1895 i Länna i Stockholm, død 16. januar 1945 i Solna) var en svensk skuespiller og filmprodusent.
Dahlström var gift med skuespilleren Rut Holm 1932–1935. 


== Filmografi ==


=== Skuespiller ===

1933 – Tystnadens hus

1933 – Ekstrakonstabelen

1933 –  Fridolf i løveburet

1924 – Löjen och tårar


=== Produsent ===

1942 – Dollarmillionen

1939 – Rosor varje kväll


== Eksterne lenker ==
(en) Nils Dahlström på Internet Movie Database 
(sv) Nils Dahlström i Svensk Filmdatabas 
(da) Nils Dahlström på Filmdatabasen 
(en) Nils Dahlström hos The Movie Database
Kuhmo

Kuhmo (før 1935: Kuhmoniemi) er en by og kommune i landskapet Kajanaland i Finland. Kommunen har cirka 9800 innbyggere og en areal på 5456,9 km² hvorav 648,48 km² er vann. Kuhmo er en finskspråklig kommune som grenser til kommunene Hyrynsalmi, Lieksa, Nurmes, Ristijärvi, Sotkamo og Suomussalmi. Kommunen har også cirka 120 kilometer lang grense mot Russland i øst.


== Eksterne lenker ==
Offisielt nettsted 
(en) Kuhmo – kategori av bilder, video eller lyd på Commons
Hestehodetåken

Hestehodetåken er også navnet på en roman av Ola Bauer
Hestehodetåken (også kjent som Barnard 33) er en mørk tåke i stjernebildet Orion. Tåken ligger rett under Alnitak, stjernen helt til venstre i Orions belte. Den er omtrent 1500 lysår fra solsystemet. Bredden på tåken er ca. et lysår. Den er en av de tåkene som er lettest gjenkjennelig på grunn av formen på skyene av støv og gass, som ligner mye på et hestehode. Formen ble først lagt merke til av Williamina Fleming i 1888 på en fotografisk plate.


== Eksterne lenker ==
(en) Horsehead Nebula – kategori av bilder, video eller lyd på Commons 
(en) Hestehodetåken i SIMBAD
Rivalene

Rivalene (originaltittel: The Edge) er en amerikansk actionthriller fra 1997 regissert av Lee Tamahori. Filmen handler om tre menn som forsøker å overleve i Alaskas ødemark etter en flystyrt. Etter en stund blir den ene angrepet og drept av en svært aggressiv bjørn. Hovedrollene spilles av Anthony Hopkins og Alec Baldwin. 


== Handling ==
Charles Morse er en intellektuell milliardær som er gift med den langt yngre fotomodellen Mickey Morse. Morse har over lengre tid hatt mistanke om at kona har et forhold til stjernefotografen Bob Green, men unnlater å konfrontere dem. Sammen med en fotoassistent drar de to mennene på en rekognoseringstur i Alaskas ødemark med fly. Da flyet krasjlander i en innsjø må de tre klare seg på egen hånd i ødemarken. Velberget på land klarer de tre å lage et leirbål, men alt blir kaos da fotoassistenten plutselig blir angrepet og drept av en aggressiv kodiakbjørn. Nå må de to arbeide sammen for i det hele tatt å overleve i villmarken. De forbereder seg på en kamp på liv og død med en særdeles aggressiv bjørn i hælene. Etterhvert blir også konflikten mellom Morse og Green avdekket.


== Om filmen ==


=== Filmanmelderne og publikum ===
Filmen fikk blandet mottakelse av anmelderne og har oppnådd 63 % på Rotten Tomatoes. Den kjente amerikanske filmanmelderen Roger Ebert gav den brukbar mottakelse og endte på tre av fire stjerner.Filmen gjorde det relativt dårlig kommersielt og innbrakte bare $43 millioner på verdensbasis, hvorav $27 millioner i USA. Den havnet på en 75-plass over de mest innbringende filmene i USA for 1997.


=== I Norge ===
Filmen fikk dårlig mottakelse av norske anmeldere. Både Dagbladets og VGs anmeldere gav den terningkast to. Dagbladets anmelder skrev til kommentar at: «Dette villmarksdramaet med Anthony Hopkins og Alec Baldwin i kamp for livet i fjellheimen er det mest ufrivillig komiske som har vært vist på lerretet på denne siden av jul. Ubegripelig nok er manus levert av en så rutinert og oppegående forfatter som David Mamet. Han må ha lidd av forbigående blindhet». VGs anmelder skrev følgende kommentar: «Jeg har dyp sympati for den meget dannede multimillionær Anthony Hopkins, som får bruk for all sin teoretiske kunnskap på villstrå i ødemarken. Og der burde denne historien holdt seg. I stedet er den pådyttet en komplett ubrukelig krimhistorie, samt Elle MacPherson og bjørnen Bart». Filmsiden Cinerama gav den middels bra omtale i 2001 og endte på terningkast tre. De omtaler den som en spennende film, men at den etterhvert blir for forutsigbar. De gir kredit til Hopkins og Baldwins skuespillerinnsats.


== I rollene ==
Anthony Hopkins: Charles Morse
Alec Baldwin: Robert Green
Elle Macpherson: Mickey Morse
Harold Perrineau: Stephen
L. Q. Jones: Styles
Kathleen Wilhoite: Ginny
David Lindstedt: James


== Referanser ==


== Eksterne lenker ==
(en) Rivalene på Internet Movie Database 
(no) Rivalene hos Filmfront 
(sv) Rivalene i Svensk Filmdatabas 
(da) Rivalene i Danmark Nationale Filminstitut 
(fr) Rivalene på Allociné 
(nl) Rivalene på MovieMeter 
(en) Rivalene på AllMovie 
(en) Rivalene på Rotten Tomatoes 
(en) Rivalene på Box Office Mojo 
Filmtrailer
Vear Idrettsforening

Vear Idrettsforening (stiftet 14. mai 1965) er et idrettslag på Vear i Tønsberg kommune. Foreningen driver med fotball, håndball og klatring, samt idrettsskole for de yngste og en trimgruppe. På årsmøtet i februar 2015 ble også Vear IF Discgolf tatt opp som undergruppe (Frisbeegolf, eller discgolf)
I forbindelse med 50-årsjubileumet i 2015 utgis en jubileumsbok som beskriver Vear IFs 50 første år.


== Anlegg ==
Idrettsanlegget på Vear ligger ved både Vear skole og den kommunale flerbrukshallen Vearhallen. I Vearhallen er det håndballbane og klatrevegg som blant annet brukes av Vear IF. I forbindelse med åpningen av Vearhallen med klatrevegg ble det også startet et samarbeid med Sandefjord Klatreklubb. Sandefjord Klatreklubb ble etterhvert tatt inn i Vear IF som SaVe Klatring.
I 1984 ble Vear IF klubbhus ferdigstilt og åpnet i Melsomvikveien 565. Dette er inneholder både garderober, møterom og forsamlingslokale som leies ut til all slags arrangementer.
I 2008 åpnet klubben det nye baneanlegget med 7èr-bane på kunstgress og en ny 11èr-bane. I tillegg består idrettsanlegget av 3,7 kilometer med lysløype, treningsbane på grus, 11èr- og 7èr-fotballbane og sandvolleyballbane.
I 2012 åpnet skileikanlegg/akebakke med både flombelysning og bålplasser, som er opparbeidet ved hjelp av tippemidler og dugnad. Denne ligger i helårs-/lysløypas sydligste ende, med adkomst fra Bruaåsen.
Våren 2015 startet Vear IF Discgolf arbeidet med å lage en 18 hulls discgolfbane som vil gå i deler av helårsløypa.


== Eksterne lenker ==
Offisielt nettsted
Provo (andre betydninger)

Provo kan referere til:

Provo, en by i Utah County i staten Utah i USA
Provo Township, et område i Fall River County i staten Sør-Dakota i USA
Provo (Vladimirci), en landsby i Serbia
Provobevegelsen, en nederlandsk protestbevegelse på midten av 1960-tallet
Et kallenavn for Providenciales, en øy i Turks- og Caicosøyene
Et kallenavn for et medlem av Den provisoriske IRA
Sir Provo Wallis, en britisk «admiral of the fleet»
Zamiaceae

Zamiaceae (latin) er en familie av nakenfrøede planter som er best representert i Latin-Amerika, men som også forekommer i tropisk Afrika og Australia, med en rekke habitater i subtropisk og fremfor alt tropisk klima. Familien har 8 kjente slekter og trolig mer enn 100 arter. Noen forskere inndeler den i to underfamilier.


== Karaktertrekk ==
Familiens arter er eviggrønne, og har separate hann- og hunnplanter. Plantene kan minne om palmer eller bregner, men tilhører altså een egen divisjon av konglepalmer. Stilkene er oftest oppreiste, og enten underjordiske, mellomlange eller lange. Stilkene er sylindriske og ugreinede, og har bregneliknende bladverk. Bladene er ofte spiralsatt, og mangler midtribbe. Poreåpninger (stomata) kan sitte på undersiden av bladene, men også i noen tilfeller på begge sider. Røttene er korall-formede, og kan være forgrenede. Hann- og hunnplanter danner kongleaktige frukter.


== Taksonomi ==
Den taksonomiske plasseringen, samt underfamiliene, slektene og artene innenfor Zamiaceae omfatter:

 Underklasse: Cycadopsida (Cycadopsida) , 11 slekter, 300-305 arter
Orden: Konglepalmer (Cycadales)
Zamiafamilien (Zamiaceae), 1 slekt, 180 arter
Subfamilie Encephalartoideae
Chigua (Colombia)
Chigua bernalii
Chigua restrepoi 
Dioon (Mexico, Honduras, Nicaragua)
Dioon edule 
Dioon mejiae 
Encephalartos (Afrika)
Encephalartos horridus 
Encephalartos lebomboensis
Encephalartos transvenosus  («Modjadji Cycad»)
Encephalartos woodii 
Lepidozamia (Australia)
Lepidozamia hopei 
Lepidozamia peroffskyana 
Subfamilie Zamioideae
Ceratozamia (Mexico, Guatemala, Belize)
Ceratozamia mexicana
Macrozamia (Australia)
Macrozamia communis
Macrozamia macdonnellii 
Microcycas (Cuba)
Microcycas calocoma
Zamiaslekten (Zamia) (Latin-Amerika)
Zamia furfuracea
Zamia integrifolia
Zamia pumila


== Eksterne lenker ==
(en) Zamiaceae i Encyclopedia of Life 
(en) Zamiaceae i Global Biodiversity Information Facility 
(no) Zamiaceae hos Artsdatabanken 
(en) Zamiaceae hos Fossilworks 
(en) Zamiaceae hos ITIS 
(en) Zamiaceae hos NCBI 
(en) Zamiaceae hos The International Plant Names Index 
(en) Zamiaceae hos Tropicos 
(en) Kategori:Zamiaceae – bilder, video eller lyd på Wikimedia Commons 
Zamiaceae – detaljert informasjon på Wikispecies 
Konglepalmer – Foto
Vear skole

Vear skole er en kombinert barne- og ungdomsskole på Vear i Tønsberg kommune.
Skolen ble bygget i 1974, med påbygg i 1978, 1992, 1993 og 1997. Fram til 1. januar 2017 lå skolen i Stokke kommune. Da ble Vear en del av Tønsberg kommune, og skolegrensene ble derfor endret ved skolestart i 2016. Vear skole er en skole for elever fra 1-10 klasse. Skolen har ikke alltid vært stor, men når Vear ble en del av Tønsberg ble den overfylt. Så man måtte ha brakker.


== Eksterne lenker ==
Tønsberg kommune om skolen
Alnitak

Alnitak eller Zeta Orionis er en trippelstjerne 800 lysår fra solsystemet i stjernebildet Orion. Alnitak er stjernen helt til venstre i Orions belte. De to andre stjernen er Alnilam og Mintaka. Hovedstjernen i trippelsystemet er en varm blå superstjerne med en tilsynelatende størrelsesorden på 1,70. De to andre stjernene er av fjerde størrelsesorden. Stjernen har en masse på 28 solmasser.
Navnet Alnitak stammer fra arabisk an-nitaq, som betyr «beltet».
I førkristen skandinavisk mytologi var beltet kalt Friggs spinnehjul eller Friggs rokk.
Mintaka

Mintaka eller Delta Orionis er stjernen til høyre i Orions belte i stjernebildet Orion. Mintaka ligger 900 lysår fra solsystemet. De to andre stjernene er Alnilam og Alnitak.
Mintaka er et sammensatt stjernesystem, hvor hovedkomponenten er en dobbeltstjerne, hvor de to stjernene roterer rundt hverandre på 5,73 dager. Disse to stjernene har en lysstyrke på 70 000 ganger solens.
I førkristen skandinavisk mytologi var beltet kalt Friggs spinnehjul eller Friggs rokk.
I kristen astromytologi er de tre stjernene de tre vise menn på vei til Betlehem (Sirius): Kasper, Melkior og Baltasar.


== Referanser ==
Puolanka

Puolanka er en kommune i landskapet Kajanaland i Finland. Kommunen har cirka 3200 innbyggere og en areal på 2598,84 km² hvorav 137,18 km² er vann. Puolanka er en finskspråklig kommune som grenser til kommunene Hyrynsalmi, Paltamo, Pudasjärvi, Ristijärvi, Suomussalmi, Utajärvi og Vaala.

		
		


== Eksterne lenker ==
Offisielt nettsted 
(en) Puolanka – kategori av bilder, video eller lyd på Commons
Alnilam

Alnilam, også kalt Epsilon Orionis, er den midterste stjernen i Orions belte i stjernebildet Orion. Det er den 30. klareste stjernen på himelhvelvingen, og er en blåhvit kjempestjerne. Sammen med Mintaka og Alnitak danner Alnilam Orions belte.
Alnilam er kommet så langt i sitt livsløp at den i løpet av de nærmeste millioner år vil utvikle seg til en rød superkjempe og eksplodere som en supernova. Stjernen har en sterk solvind, som gjør at den mister 20 millioner ganger mer masse enn sola.


== Referanser ==
Ristijärvi

Ristijärvi er en kommune i landskapet Kajanaland i Finland. Kommunen har cirka 1500 innbyggere og en areal på 898,01 km² hvorav 61,76 km² er vann. Ristijärvi er en finskspråklig kommune som grenser til kommunene Hyrynsalmi, Kuhmo, Puolanka, Paltamo og Sotkamo.
Sotkamo

Sotkamo er en kommune i landskapet Kajanaland i Finland. Kommunen har cirka 10 800 innbyggere og en areal på 2 952,51 km² hvorav 302,66 km² er vann. Sotkamo er en finskspråklig kommune som grenser til kommunene Kajana, Kuhmo, Nurmes, Paltamo, Rautavaara, Ristijärvi, Sonkajärvi og Valtimo.


== Eksterne lenker ==
Offisielt nettsted 
(en) Sotkamo – kategori av bilder, video eller lyd på Commons
Vaala

Vaala (før 1954: Säräisniemi) er en kommune i landskapet Norra Österbotten i Finland. Kommunen har cirka 3 500 innbyggere og en areal på 1 763,89 km² hvorav 461,42 km² er vann. Vaala er en finskspråklig kommune som grenser til kommunene Kajana, Limingo, Muhos, Paltamo, Puolanka, Siikalatva og Utajärvi.
Kommunen var tidligere en del av landskapet Kajanaland, men ble overført til Norra Österbotten fra og med inngangen av 2016.

		
		


== Referanser ==
Bokemoa skole

Bokemoa skole er en barneskole som ligger i Stokke sentrum, i Sandefjord kommune.
Skolen ble etablert i 1955 som en sentralskole for flere av skolekretsene i Stokke.
Den har blitt utvidet og påbygd i flere omganger, blant annet i 1970, 1989, 1997 og sist i 2002.
Skolen ble hardt skadet i en brann i 2001.
Ramsum skole og Bokemoa er slått sammen til Virksomhet Bokemoa og Ramsum skoler.


== Eksterne lenker ==
Skolens hjemmeside
Stokke kommune om skolen
Aalborg Håndbold

Aalborg Håndbold er en dansk håndballklubb fra Aalborg i Danmark. Klubben har bare herrelag. Den ble stiftet i 2000, og var til og med 2010 en del av Aalborg Boldspilklub, som også driver med fotball og ishockey. Klubben spiller i Herre Håndbold Ligaen og vant ligaen sesongen 2012/13.
De norske landslagsspillerne Sander Sagosen, Kjetil Strand, Rune Skjærvold, Kenneth Klev, André Jørgensen, Kristian Kjelling, Håvard Tvedten, Ole Erevik har tidligere spilt for klubben. Svenske Robert Hedin var trener for klubben fra november 2011 og ut sesongen 2011/2012. 


== Referanser ==


== Eksterne lenker ==
(da) Offisielt nettsted 
(en) Aalborg Håndbold – kategori av bilder, video eller lyd på Commons
Det Danske Frimurerlaug

Den Danske Frimurerlaug består av 42 St. Johanneslosjer, tre Provincial-losjer, en forskningslosje og en Laugsmesterens losje. Ordenen krever heller ikke kristen tro av sine medlemmer, men troen på Gud som et høyere vesen. Det Danske Frimurerlaug har pr dato (2008) om lag 1700 medlemmer.


== Historie ==
Ordenen ble opprettet den 1. april 1893 under navnet «Ordenen for By og Land». Den 11. august 1919 skiftet den navn til «Stor Orienten for Danmark og Norden». Ikke lenge etterpå begynte den å praktisere høygradsystemet den gamle og anerkjente skotske ritus.
Sommeren 1924 ble deretter «Den Danske Stororient» grunnlagt. Denne ordenen praktiserte de samme høygradene, mens ritualene i de tre St. Johannesgradene var påvirket av fransk frimureri.
Den 14. april 1929 ble disse to ordener slått sammen til den nye «Storlogen af Danmark af Gamle Frie og Antagne Murere».
De tre St. Johannesgradene ble frigjort fra høygradene, og fikk sin egen jurisdiksjon. Denne jurisdiksjonen, «Frimurerlauget i Danmark», omfattet nå St. Johanneslosjene fra begge ordener. I tillegg ble innholdet i St. Johannesgradene modifiserte til å bli en ordrett gjengivelse av de engelske St. Johannesgradene.
For å tilpasse seg det engelske systemet ytterligere, sendte Ordenen i 1951 brødre til England for å innvies i Englands forente storlosje. Formålet var å oppfylle bestemmelsen om at den danske storlosjen skulle være direkte utgått fra den engelske. Da dette var gjort, opprettet Ordenen en ny jurisdiksjon for St. Johanneslosjene den 15. november 1951 under navnet «Storlogen av Danmark».
Englands forente storlosje anerkjente ikke mer enn én frimurerorden i et land, og i kraft av tradisjonene kunne dette bare være Den Danske Frimurerorden. Samtidig hevdet «Storlogen av Danmark» at Den Danske Frimurerorden hadde «sviktet» frimureriet ved å praktisere det svenske system.
På 1950-tallet ble det innledet forhandlinger med Den Danske Frimurerorden. Forhandlingene endte med at «Storlogen av Danmark» ble tilsluttet Den Danske Frimurerorden den 1. januar 1961, under navnet «Frimurerlauget af Gamle, Frie og Antagne Murere».
Lauget endret senere navn til «Det Danske Frimurerlaug af Gamle Frie og Antagne Murere». I 1991 ble ritualene i St. Johanneslosjene revidert på nytt, og er nå identiske med det engelske Emulation Ritual.


== Eksterne lenker ==
Det Danske Frimurerlaugs hjemmeside: www.ddfl.dk
Den Danske Frimurerordens hjemmeside: www.ddfo.dk